যাত্রী সুবিধার্থের কথা ভেবে এবার রেলের কামরায় চালু এটিএম

ওয়েব ডেস্ক: এটিএম এবং অনলাইন পেমেন্ট ছাড়া এখন জীবন অচল। অনলাইন পেমেন্ট নিজেদের সঙ্গে সবসময় ফোনে ক্যারি করা গেলেও এটিএম (ATM) তো আর সঙ্গে নিয়ে ঘোরা যায়না। তাই যাত্রী সুবিধার্থের কথা মাথায় রেখে এবার বড় উদ্যোগ ভারতীয় রেলের (Indian Rail)। কিন্তু কী সেই উদ্যোগ? ট্রেনে এটিএম (ATM) মেশিন বসানোর উদ্যোগ নিল রেল। ইতিমধ্যেই রেলের পক্ষ থেকে পরীক্ষামূলকভাবে দূরপাল্লার ট্রেনে বসানো হয়েছে এটিএম। সবটাই যাত্রী সুবিধার্থের কথাকে মাথায় রেখে।

তবে সবটাই শুরু হয়েছে পরীক্ষামূলকভাবে। কবে এই প্রকল্প বড় পরিসরে চালু হবে তা এখনও রেলের পক্ষ থেকে ঘোষণা করা হয়নি।

আরও পড়ুন: পাসপোর্ট জালিয়াতি কাণ্ডে ইডির ম্যারাথন তল্লাশি, গ্রেফতার এক বাংলাদেশি

তবে কোথায় শুরু হয়েছে এই নয়া উদ্যোগ?

ভারতীয় রেল আধিকারিকের পক্ষ থেকে মঙ্গলবার জানানো হয়েছে, মুম্বই-মানমাডগামী পঞ্চবটিগামী এক্সপ্রেসের ট্রেনের কামরায় বসানো হয়েছে একটি এটিএম মেশিন।

ট্রেনের এসি কামরায় বসানো হয়েছে এই এটিএম মেশিন। বেস রকারি ব্যাঙ্কের উদ্যোগে ট্রেনের কামরায় এই এটিএম মেশিন বসানো হয়েছে। তবে ব্যাঙ্কের পক্ষ থেকে জানানো হয়েছে এই এটিএম শীঘ্রই সাধারণ যাত্রীদের জন্য খুলে দেওয়া হবে। যার জেরে এবার ট্রেন যাত্রীদের নগদ টাকার সমস্যা মিটতে পারে।

দেখুন অন্য খবর